**Datum:** Rijeka,24. srpnja 2023.

**Kolegij:** Javno zdravstvo

**Voditelj:** doc. dr. sc. Robert Doričić, mag. admin. sanit.

**e-mail voditelja:** robert.doricic@uniri.hr

**Katedra:** Katedra za javno zdravstvo

**Studij:** Prijediplomski sveučilišni studiji - Sestrinstvo redovni

**Godina studija:** 2

**Akademska godina:** 2023./2024.

**IZVEDBENI NASTAVNI PLAN**

**Podaci o kolegiju (kratak opis kolegija, opće upute, gdje se i u kojem obliku organizira nastava, potreban pribor, upute o pohađanju i pripremi za nastavu, obveze studenata/studentica i sl.):**

|  |
| --- |
| Kolegij **Javno zdravstvo** je obavezni kolegij na drugoj godini prijediplomskog sveučilišnog redovnog studija – Sestrinstvo i sastoji se od 30 sati predavanja i 15 sati vježbi (**3,5 ECTS**). Kolegij se izvodi u prostorijama Fakulteta zdravstvenih studija.**Cilj** kolegija je usvajanje osnovnih znanja i vještina iz područja javnog zdravstva. Cilj je upoznati studenta/studenticu sa svrhom javnog zdravstva. Osobiti naglasak je na osposobljavanju studenta/studentice za identificiranje zdravstvenih potreba populacije i procjenu stanja zdravlja, kreiranju javnozdravstvene politike, upravljanju javnozdravstvenim intervencijama, procjenom kvalitete zdravstvene zaštite Također je cilj upoznati studenta/studenticu s kritičkom prosudbom funcioniranja javnog zdravstva na regionalnoj i nacionalnoj razini, demonstrirajući prosudbu putem matrice funkcija javnog zdravstva, oblikovati strateške planske dokumente te pravilno izložiti i interpretirati pokazatelje zdravlja i bolesti.**Sadržaj kolegija je sljedeći**:Povijesni pregled javnog zdravstva. Svrha i pojam novog javnog zdravstva. Sadašnja organizacija javnog zdravstva u Republici Hrvatskoj i budući izazovi. Socijalna i zdravstvena politika. Pojmovi i definicija zdravlja i bolesti. Determinante zdravlja. Promocija zdravlja i prevencija bolesti. Demografska obilježja i zdravlje. Postupak ocjene zdravstvenog stanja populacije i analiza zdravstvenih potreba.Program mjera zdravstvene zaštite Republike Hrvatske, Plan zdravstvene zaštite. Zdravstvena zaštita u izvanrednim stanjima. Javnozdravstvene intervencije. Posebne populacijske skupine (vulnerabilne i posebno osjetljive skupine). Izabrani javnozdravstveni problemi: bolesti ovisnosti. Mentalno zdravlje u zajednici. Kvaliteta zdravstvene zaštite. Uvođenje promjena u sestrinsku praksu.**Izvođenje nastave**:Nastava se izvodi u obliku predavanja, u interaktivnoj komunikaciji. Nastava se izvodi u semestralnom obliku. Izvršavanjem nastavnih aktivnosti te pristupanjem završnom ispitu student/studentica stječe 3,5 ECTS bodova. |

**Popis obvezne ispitne literature:**

|  |
| --- |
| 1. Puntarić D, Ropac D, Jurčev Savičević D, i suradnici. Javno zdravstvo. Zagreb: Medicinska naklada; 2015.
2. Jonjić A, i suradnici. Socijalna medicina. Rijeka: Medicinski fakultet Sveučilišta u Rijeci; 2007.
 |

**Popis dopunske literature:**

|  |
| --- |
| 1. Detels R, McEwen J, Beaglehole R, Tanaka H. Oxford Textbook of Public Health - The Scope of Public Health. Fifth edition. Oxford: Oxford University press; 2011.
2. Vuletić S. Qualia javnog zdravstva. Zagreb: Sveučilište u Zagrebu Medicinski fakultet, Škola narodnog zdravlja “Andrija Štampar”; 2013.
 |

**Nastavni plan:**

**Popis predavanja (s naslovima i pojašnjenjem):**

|  |
| --- |
| **1. predavanje: Svrha i pojam novog javnog zdravstva***Ishodi učenja:*Opisati svrhu, razvoj i povijest javnog zdravstva, važnost njegova provođenja. Razlikovati pojam novog javnog zdravstva. **2. predavanje: Socijalna i zdravstvena politika***Ishodi učenja:* Objasniti i znati jasno razlikovati socijalnu i zdravstvenu politiku od opće politike u Republici Hrvatskoj, te znati usporediti s drugim osnovnim modelima u svijetu. **3. predavanje: Zdravstvene potrebe stanovništva** *Ishodi učenja:*Prikazati definicije zdravstvenih potreba stanovništva, objasniti i razlikovati različite vrste zdarvstvenih potreba i važnost prepoznavanja i zadovoljenja unutar i izvan zdravstvenog sustava.**4. predavanje. Pokazatelji zdravstvenog stanja** *Ishodi učenja:* Poredati najvažnije pokazatelje zdravstvenog stanja populacije te ocijeniti njihov utjecaj na kreiranje javnozdravstvene politike.**5. predavanje. Pojmovi i definicije zdravlja i bolesti, SZO***Ishodi učenja:* Prikazati i komentirati pojmove i definicije zdravlja i bolesti te prosuditi zadaće Svjetske zdravstvene organizacije*.* **6. predavanje. Mjere zdravstvene zaštite***Ishodi učenja:* Prikazati mjere zdravstvene zaštite u Republici Hrvatskoj posebno za svaku djelatnost kako na primarnoj tako i na sekundarnoj razini zdravstvene zaštite. **7. predavanje. Zdravstvena zaštita i komunikacija u izvanrednim stanjima***Ishodi učenja:* Prikazati i procijeniti osnovne modele organizacije zdravstvene zaštite i ponašanja u izvanrednim stanjima.**8. predavanje. Javnozdravstvene intervencije***Ishodi učenja:*Planirati javnozdravstvene intervencije, procijeniti implementaciju intervencije u zajednici, te evaluaciju primjenjene intervencije. **9. predavanje. Posebne populacijske skupine (vulnerabilne i posebno osjetljive skupine)***Ishodi učenja:*Razumjeti i može obrazložiti pojam *vulnerabilne i posebno osjetljive skupine* te na primjeru određenih vulnerabilnih skupina moći objasniti razloge njihove posebne ranjivosti i interpretirati specifičnosti njihovih potreba i kritički vrednovati učinkovitost mogućih odgovora društvo.**10. predavanje.**  **Bolesti ovisnost i zlouporaba opojnih droga** *Ishodi učenja:* Poznavanje prevalencije i incidencije bolesti ovisnosti (pušenje, alkoholizam) i zlouporabe opojnih droge u svijetu, Europskoj uniji i Republici Hrvatskoj, razumijevanje rizičnih čimbenika za nastanak bolesti ovisnosti, pojavnost bolesti ovisnosti među mladima, sposobnost razlikovanje vrsta i podjela opojnih droga, analiza utjecaj istih na zdravlje pojedinca i zajednice, interpretacija značaja programa prevencije u zajednici.**11. predavanje**. **Nasilje u partnerskim vezama i obiteljskim odnosima**Ishodi učenja: Izložiti određenje i pojavne oblike nasilja u partnerskim vezama obiteljskom odnosima uključujući nasilje nad djecom, razumjeti dinamika nasilja u partnerskim odnosima, objasniti međugeneracijski prijenos nasilja u obitelji, prepoznati i razlikovati zdravstvene, socijalne i psihološke posljedice izloženosti nasilju, planirati međuprofesionalnu suradnju i umrežavanje usluga žrtvama i počiniteljima nasilja.**12. predavanje. Treća životna dob** *Ishodi učenja:* Prikazati specifičnosti treće životne dobi, te najučestalije zdravstvene probleme treće životne dobi. **13. predavanje. Okoliš i zdravlje***Ishodi učenja:* Podržati preporuke i važnost održivog razvoja, identificirati sastavnice okoliša. Izložiti utjecaj kvalitete okoliša na zdravlje. **14. predavanje. Kvaliteta zdravstvene zaštite** *Ishodi učenja:* Kritički prosuđivati o elementima ocjene, kontrole, osiguranja te stručnom nadzoru u zdravstvenoj djelatnosti. **15. predavanje. Ekonomika zdravstva***Ishodi učenja:* Prikazati modele i izvore financiranja zdravstvene zaštite, izložiti i interpretirati osnovne vrste ekonomskih analiza u zdravstvenim sustavima. |

# Popis vježbi s pojašnjenjem:

|  |
| --- |
| 1. **Izrada javnozdravstvenih programa**. Svrha provođenja vježbe je vrednovanje odrade osnovnih funkcija javnog zdravstva s izradom prijedloga nositelja istih na regionalnoj razini.
2. **Izrada Plana za zdravlje**. Temeljem prethodne procjene temeljnih funkcija javnog zdravstva, uzrada planskih dokumenata u svrhu kreiranja javno zdravstvene politike.
3. **Izrada Programa prevencije bihevioralnih (ponašajnih) ovisnosti u zajednici.** Vježba se izvodi sa ciljem prepoznavanja različitih oblika pojavnosti bihevioralnih (ponašajnih) ovisnosti u zajednici poput ovisnosti o kockanju i ovisnosti o internetskim igrama kao i ovisnosti o prekomjernom kupovanje, pretjeranom korištenje interneta i stalnom praćenju društvenih mreža, stalnom pretraživanju novih vijesti ili podataka preko interneta, ovisnost o pornografskom sadržaju, sklonost opsesivnom vježbanju), te definiranja razmjera problema za pojedinca i društvo, prepoznavanje doprinosa društvenog poticanja određenih oblika ponašanja, definiranje potreba izrade programa prevencije, odabir prioritetnih dobnih skupina, osmišljavanja i planiranja javnozdravstvene intervencije, evaluacija učinkovitosti provedene akcije.
4. **Primjena Protokola o postupanju u slučaju nasilja u obitelji u zdravstvu i javnim službama**

Vježba se izvodi sa ciljem razumijevanja i uvježbavanja osiguranja pravovremene i učinkovite provedbe postojećih propisa o zaštiti žrtve nasilja u obitelji sukladno ovlastima nadležnih tijela, poticanja unaprjeđenje intersektorske suradnje. Kroz vježbu razvijaju se vještine postupanja prema žrtvama nasilja u zdravstvenom sustavu na posebno obziran, nepristran i stručan način poštujući njihovo dostojanstvo žrtvama nasilja te se sudionike upoznaje sa mogućnostima pružanja žurne i sveobuhvatne zdravstvene skrbi žrtvi radi očuvanja tjelesnog i psihičkog zdravlja u skladu s ovlastima propisanim zakonima u području zdravstva.1. **Uvođenje promjena u sestrinsku praksu**. Svrha vježbe je stjecanje vještina prepoznavanja i odabira vodećih problema u sestrinskoj praksi, načina rješavanja problema, odabira glavne intervencije, prepoznavanja suportivnih i otežavajućih aktivnosti, te vrednovanja uspjeha predložene intervencije.
 |

**Obveze studenata/studentica:**

|  |
| --- |
| Studenti/studentice su obvezni/obvezne pohađati nastavu i aktivno sudjelovati. |

**Ispit (način polaganja ispita, opis pisanog/usmenog/praktičnog dijela ispita, način bodovanja, kriterij ocjenjivanja):**

|  |
| --- |
| ***ECTS bodovni sustav ocjenjivanja:***Ocjenjivanje studenata/studentica provodi se prema važećem **Pravilniku o studijima Sveučilišta u Rijeci**, odnosno Odluci o izmjenama i dopunama **Pravilnika o studijima Sveučilišta u Rijeci** te Odluci Fakultetskog vijeća Fakulteta zdravstvenih studija usvojenoj na sjednici održanoj 14. lipnja 2018. prema kojoj studenti/studentice na pojedinom predmetu od 100% ocjenskih bodova tijekom nastave mogu ostvariti najviše **50% ocjenskih bodova**, dok se preostalih **50% ocjenskih bodova** ostvaruje na završnom ispitu koji obuhvaća pismeni i usmeni ispit. Ocjenjivanje studenata/studentica vrši se primjenom ECTS (A-F) i brojčanog sustava (5-1). Ocjenjivanje u ECTS sustavu izvodi se **apsolutnom raspodjelom**, te prema **stručnim kriterijima ocjenjivanja**.**Od maksimalnih 50% ocjenskih bodova koje je moguće ostvariti tijekom nastave, student/studentica mora ostvariti minimalno 30% ocjenskih bodova da bi pristupio završnom ispitu, pod uvjetom da je pozitivno ocijenjen/ocijenjena po svim elementima ocjenjivanja kroz nastavu.** Student/studentica koji je ostvario/ostvarila između 20 i 29,9% ocjenskih bodova imati će priliku za jedan popravni međuispit te ako na tom međuispitu zadovolji, može pristupiti završnom ispitu s početnih 30% ocjenskih bodova prikupljenih tijekom nastave.Student/studentica koji je ostvario/ostvarila manje od 19,9% ocjenskih bodova (F ocjenska kategorija) nema pravo izlaska na završni ispit te mora ponovno upisati predmet u sljedećoj akademskoj godini.**Ocjenske bodove student/studentica stječe na sljedeći način:****1. Tijekom nastave vrednuje se (maksimalno 50% ocjenskih bodova):**a) pohađanje nastave (do 15% ocjenskih bodova)b) vježbe (do 15% ocjenskih bodova)d) kolokvij (do 20% ocjenskih bodova)1. **Pohadanje nastave (do 15% ocjenskih bodova)**

Nazočnost na predavanjima i vježbama je obvezna, a student/studentica može izostati s **30% nastave isključivo** **zbog zdravstvenih razloga** što opravdava liječničkom ispričnicom. Ukoliko student/studentica opravdano ili neopravdano izostane s **više od 30% nastave** ne može nastaviti praćenje kolegija te gubi mogućnost izlaska na završni ispit. Time je prikupio/prikupila 0% ocjenskih bodova i ocijenjen/ocijenjena je ocjenom F. **b) Vježbe (do 15% ocjenskih bodova)**Student/studentica je obvezan/obvezna pohađati vježbe redovito prema izrađenom rasporedu i biti aktivno uključen u njihovo izvođenje. Izmjene u rasporedu ili zamjene vježbovnih skupina nisu dozvoljene bez suglasnosti **voditelja predmeta**. Izostanak s vježbi dozvoljen je **isključivo** **zbog zdravstvenih razloga** što se opravdava liječničkom ispričnicom, a nadoknada vježbi je obvezna bez obzira radi li se o opravdanom ili neopravdanom izostanku i broju sati izostanka. Nadoknada je moguća isključivo uz prethodni dogovor s voditeljem predmeta. **c) Kolokvij (do 20% ocjenskih bodova)**Tijekom nastave student/studentica će pristupiti pismenoj provjeri znanja kroz kolokvij na osnovi čega može ostvariti maksimalno 20% ocjenskih bodova. **2. Na završnom ispitu vrednuje se (maksimalno 50% ocjenskih bodova):****Pismeni ispit (ukupno 50% ocjenskih bodova)**Prolaznost na pismenom ispitu je 50% uspješno riješenih ispitnih zadataka. **Konačna ocjena** je postotak usvojenog znanja, vještina i kompetencija kroz nastavu i završni ispit odnosno donosi se na temelju zbroja svih ocjenskih bodova ECTS sustava prema kriteriju:**A = 90 - 100% ocjenskih bodova****B = 75 - 89,9%** **C = 60 - 74,9%****D = 50 - 59,9%****F = 0 - 49,9%**Ocjene u ECTS sustavu prevode se u brojčani sustav na sljedeći način:**A = izvrstan (5)****B = vrlo dobar (4)****C = dobar (3)****D = dovoljan (2)****F = nedovoljan (1)** |

**Mogućnost izvođenja nastave na stranom jeziku:**

|  |
| --- |
| Trenutno ne postoji mogućnost izvođenja na stranom jeziku. |

**SATNICA IZVOĐENJA NASTAVE (za akademsku 2023./2024. godinu)**

**Raspored nastave**

|  |  |  |  |
| --- | --- | --- | --- |
| **Datum** | **Predavanja (vrijeme i mjesto)** | **Vježbe (vrijeme i mjesto)** | **Nastavnik/nastavnica** |
| 26. 02.2024. | P1(08,00- 10,00) |  | doc. dr. sc. Robert Doričić, mag. admin. sanit. |
| 01. 03.2024. | P2(08,00-10,00) |  | doc. dr. sc. Robert Doričić, mag. admin. sanit. |
| 04. 03.2024. | P3(08,00- 10,00) |  | doc. dr. sc. Robert Doričić, mag. admin. sanit. |
| 08. 03.2024. | P4(08,00-11,00) |  | doc. dr. sc. Robert Doričić, mag. admin. sanit. |
| 11. 03.2024. | P5(08,00-10,00) |  | doc. dr. sc. Suzana Janković, dr. med. |
| 18. 03.2024. | P6(12,00-15,00) |  | doc. dr. sc. Suzana Janković, dr. med. |
| 25. 03.2024. | P 7,8(12,00-15,00) |  | dr. sc. Danijela Lakošeljac, dr. med. |
| 29. 03.2024. | P9,10(08,00-11,00) |  | doc. dr. sc. Aleksandar Racz, dr. med. |
| 05. 04.2024. | P11(08,00-11,00) |  | doc. dr. sc. Aleksandar Racz, dr. med. |
| 08. 04.2024. | P12,13(08,00-11,00) |  | prim. Helena Glibotić-Kresina, dr. med. |
| 15. 04.2024. | P14(08,00-10,00) |  | doc. dr. sc. Robert Doričić, mag. admin. sanit. |
| 22. 04.2024. | P15(08,00-10,00) |  | doc. dr. sc. Robert Doričić, mag. admin. sanit. |
| 26. 04.2024. |  | V1(8,00-11,00) | doc. dr. sc. Suzana Janković, dr. med. |
| 29. 04.2024. |  | V2,5(8,00-13,00) | prim. Helena Glibotić-Kresina, dr. med. |
| 03. 05.2024. |  | V3,V4(08,00-12,00) | doc. dr. sc. Aleksandar Racz, dr. med. |

**Popis predavanja, seminara i vježbi:**

|  |  |  |  |
| --- | --- | --- | --- |
| **P** | **PREDAVANJA (tema predavanja)** | **Broj sati nastave** | **Mjesto održavanja** |
| P1 | Svrha i pojam novog javnog zdravstva | 2 | Fakultet zdravstvenih studija, Predavaonica Z5 |
| P2 | Socijalna i zdravstvena politika | 2 | Fakultet zdravstvenih studija, Predavaonica Z5 |
| P3 | Zdravstvene potrebe stanovništva | 2 | Fakultet zdravstvenih studija, Predavaonica Z5 |
| P4 | Pokazatelji zdravstvenog stanja | 2 | Fakultet zdravstvenih studija, Predavaonica Z5 |
| P5 | Pojmovi i definicije zdravlja i bolesti, SZO | 2 | Fakultet zdravstvenih studija, Predavaonica Z5 |
| P6 | Mjere zdravstvene zaštite | 2 | Fakultet zdravstvenih studija, Predavaonica Z4 |
| P7 | Zdravstvena zaštita i komunikacija u izvanrednim stanjima | 2 | Fakultet zdravstvenih studija,Predavaonica Z5 |
| P8 | Javnozdravstvene intervencije | 2 | Fakultet zdravstvenih studija, Predavaonica Z5 |
| P9 | Posebne populacijske skupine (vulnerabilne i posebno osjetljive skupine) | 2 | Fakultet zdravstvenih studija, Predavaonica Z5 |
| P10 | Bolesti ovisnosti i zlouporaba opojnih droga | 2 | Fakultet zdravstvenih studija, Predavaonica Z5 |
| P11 | Nasilje u partnerskim vezama i obiteljskim odnosima | 2 | Fakultet zdravstvenih studija, Predavaonica Z5 |
| P12 | Treća životna dob | 2 | Fakultet zdravstvenih studija, Predavaonica Z5 |
| P13 | Okoliš i zdravlje | 2 | Fakultet zdravstvenih studija, Predavaonica Z5 |
| P14 | Kvaliteta zdravstvene zaštite | 2 | Fakultet zdravstvenih studija, Predavaonica Z5 |
| P15 | Ekonomika zdravstva | 2 | Fakultet zdravstvenih studija, Predavaonica Z5 |
|  | **Ukupan broj sati predavanja** | **30** |  |

|  |  |  |  |
| --- | --- | --- | --- |
| **V** | **VJEŽBE (tema vježbe)** | **Broj sati nastave** | **Mjesto održavanja** |
| V1 | Izrada javnozdravstvenih programa | 4 | Fakultet zdravstvenih studija, Predavaonica Z5 |
| V2 | Izrada Plana za zdravlje | 2 | Fakultet zdravstvenih studija, Predavaonica Z3 |
| V3 | Izrada Programa prevencije bihevioralnih ovisnosti u zajednici | 3 | Fakultet zdravstvenih studija, Predavaonica Z3 |
| V4 | Primjena Protokola o postupanju u slučaju obiteljskog nasilja u zdravstvu i javnim službama | 2 | Fakultet zdravstvenih studija, Predavaonica Z3 |
| V5 | Uvođenja promjena u sestrinsku praksu | 4 | Fakultet zdravstvenih studija, Predavaonica Z3 |
|  | **Ukupan broj sati vježbi** | **15** |  |

|  |  |
| --- | --- |
|  | **ISPITNI TERMINI (završni ispit)** |
| 1. | 13.05.2024. |
| 2. | 28.06.2024. |
| 3. | 08.07.2024. |
| 4. | 02.09.2024. |